| Sábado, 11 de Marzo de 2017, 11:52\nAs exportacións galegas de roupa en 2016 tocaron un novo máximo histórico, ao alcanzar 5.374 millóns de euros, un 18% máis, segundo o informe de conxuntura sobre a evolución da internacionalización do sector téxtil-moda gallego que fixo público este venres a confederación de industrias téxtiles de Galicia.\nO estudo destaca que o número de empresas que realizaron algunha exportación chegou á cifra récord de 433, que aínda que segue a liña ascendente de anos anteriores, mostra síntomas de asentamento, de maneira que esta cifra, apunta, ,"pode considerarse como unha base para partir do cal determinar o censo de exportadores regulares".\nNo conxunto estatal, o liderado de Galicia como principal rexión exportadora de pezas de vestir sigue sendo "indiscutible", subliña, ao consolidarse este último exercicio "cunha clara diferenza sobre todas as demais".\nA CORUÑA, OURENSE E PONTEVEDRA\nAdemais da Coruña, Galicia ten situadas outras dúas provincias, Ourense e Pontevedra, nas que non existe 'efecto Inditex', nos primeiros postos do ránking español, e é a única comunidade que conta con máis provincias en posicións relevantes.\nNo ano 2016, o sector téxtil confección volveu a ser o principal sector exportador de Galicia, ata representar o 26,92% do total das exportacións galegas, de acordo cos datos da confederación.\nNo que se refire á súa contribución ao PIB da economía galega, segundo as súas estimacións, a achega directa das empresas encadradas nas distintas actividades da cadea de valor sectorial representan un 10,5%, "ao que habería que engadir a parte referida ás distintas actividades complementarias e de sectores auxiliares, cada vez de maior importancia", segundo apunta.\nUN SECTOR ESTRATÉXICO "DIFERENTE"\nPor outra banda, comparado con outros sectores estratéxicos da economía galega, no caso da téxtil-confección-moda, danse cinco circunstancias que o fan diferente a calquera outro.\nEn primeiro lugar refírese ao feito de que o capital e centros decisorios de todas as empresas están situados en Galicia, onde ademais está radicada a empresa líder mundial do sector.\nEn segundo termo, sinala que as principais vantaxes competitivas están intimamente ligadas ao territorio da Eurorexión, grazas á existencia dun clúster transfronteirizo natural único no mundo.\nEn terceiro posto, alude a un modelo de negocio que sitúa ás empresas nas fases de maior valor engadido dunha cadea de valor que tenden a controlar.\nO cuarto punto forte, di, é a sintonía coa poboación, que se sente "orgullosa dun sector que considera un patrimonio colectivo"; mentres que en quinto extremo sitúa que o sector que achega imaxe de excelencia e modernidade a Galicia, con "importantes externalidades positivas cara ao resto da economía".\nA maiores, o estudo recolle que o sector téxtil moda galego atópase moi disperso pola xeografía, con predominancia en tres provincias, que ademais teñen características singulares en función da existencia nelas dalgunha tipoloxía de empresa dominante.\nAsí, establece a modo de eixos máis relevantes o norte, A Coruña-Ferrol; o centro, Ordes-Santiago-Lalín; o interior, Ourense-Verín e o sur, Vigo-Redondela-Pontevedra.\nAo igual nos informes de anos anteriores, o primeiro que constata é que o caso da provincia da Coruña, a importancia das cifras achegadas polo Grupo Inditex ensombrecen por completo o resto das empresas.\nCon respecto a Ourense, onde as cifras achegadas por STL, AD e RV son especialmente significativas, considera que poden considerarse un bo referente para analizar o comportamento das vendas a través decanal de tenda propia ou franquía, que a priori son as canles que parecen ter mellores expectativas, aínda que a realidade é que as exportacións desta provincia levan dous anos caendo.\nPontevedra, onde está a sede de Bimba e Lola por exemplo, segue sendo a provincia máis representativa do formato de empresas que comercializan a súa propia marca, sen a distorsión de grandes grupos que coas súas cifras eclipsen os datos das pemes. Despois de sufrir caídas ata o ano 2012, a partir dese exercicio non deixou de subir nas súas exportacións, ata o punto que no 2016 practicamente alcanzou á provincia de Ourense.\n"Este dato interpretámolo como un sinal de que empezan a verse os resultados de anos de esforzo prolongado das pemes do sector, que van consolidando as súas posicións nos mercados que teñen algunha presenza", resaltan.


BIBLIOTUI2: VISITA DE MIGUEL PORTO\nVISITA DE MIGUEL PORTO\nO venres visitounos Miguel Porto, que é escritor e debuxante de cómics. Miguel empezou a facer tebeos moi novo xunto aos seus amigos. Gañou varios concursos de banda deseñada e participou en varios proxectos galegos e tamén en revistas de ámbito nacional.\nAdemais tamén traballa coma ilustrador, colaborando en libros infantís e xuvenís para editoriais como Anaya, Santillana, SM ou Edelvives.\nActualmente, entre outras cousas, colabora na revista infantil Oink!, que é a única revista galega que se pode atopar nos quioscos para nenos e nenas entre 6 e 15 anos e na que hai bastantes páxinas dedicadas ao cómic.\n“Mouchos, Catuxa, sapos e bruxas” é o título da súa tira e a protagonista, Catuxa, é unha rapaza que obtivo os seus poderes máxicos ao ser bautizada con purpurina.\nMiguel estivo toda a mañá no colexio e explicou aos nenos e nenas de primaria, os pasos que él segue para crear un cómic. Hai que empezar, dixo, polo guión, facendo un borrador onde quede escrita a historia que queremos contar. Logo fanse bosquexos de imaxes a partir de formas xeométricas, que iranse retocando, engadíndolles detalles e creando as situacións ou as secuencias que desenvolvan a historia.\nTamén falou das ferramentas que se poden usar para debuxar, aínda que recoñeceu que os profesionais na actualidade debuxan co ordenador. Os últimos pasos serían o entintado e o coloreado.\nGustounos moito esta primeira aproximación que tivemos á creación de cómics da man dun experto na materia, que é, á vez, escritor e debuxante. Non sempre ocorre isto: moitas veces o que debuxa é unha persoa diferente da que escribe. Agora só queda que vos animedes a crear os vosos propios cómics tratando de seguir os seus consellos.\nEtiquetas: CÓMIC, ENCONTROS CON AUTORES


Iván Marcos escribiu un anaco de historia nos María Casares - Inorantes\nIván Marcos conseguiu facer historia ao levantar a xerra coa testa de María Casares por A cabeza do dragón, a adaptación de Valle Inclán de Quico Cadaval. Converteuse así no único actor en gañar o María Casares e o Mestre Mateo nun mesmo ano tras Luis Tosar (que o lograra no ano 2006).\nIván xa gañara hai unhas semanas o Mestre Mateo por ese filme extraordinario chamado Dhogs. Extraordinario non só pola calidade, senón polo fóra do común que é facer unha película de xénero en Galicia tan persoal, peculiar e imaxinativa.\nIván Marcos protagoniza Dhogs.\nComo diciamos, Iván logrou un fito que ata agora só conseguira un actor na historia do noso país. Non un actor calquera, falamos probablemente do mellor actor galego das últimas décadas: Luis Tosar.\nLuis Tosar, xunto a Daniel Brühl e Clive Gordon, en Cargo.\nTosar gañou no 2006 o Mestre Mateo por Cargo, o filme de Clive Gordon. E ese mesmo ano alzou a xerra do María Casares coa montaxe de Hamlet que dirixiu Lino Braxe.\nTosar na montaxe de Hamlet que dirixiu Lino Braxe.\nQuedou sen premio Melania Cruz, que aspiraba tamén a unirse a ese selecto clube que agora forman Tosar e Iván Marcos. A lucense que lograra o Mestre Mateo por Dhogs, non puido repetir como actriz protagonista en Resaca, unha obra que partía como favorita nestes María Casares e rematou como a gran derrotada.\nFinalmente foi Areta Bolado, por Elisa e Marcela, quen se levou o galardón. A obra de A Panadaría, que relata en clave de humor e fantasía o primeiro matrimonio homosexual de España, foi a vencedora da noite levantando os premios a mellor espectáculo, mellor directora, mellor actriz e mellor texto orixinal.


Inicio Áreas Deporte Novas Un cento de capoeiristas...\nUn cento de capoeiristas participan esta fin de semana na intensa programación do 9º Batizado de Abadá Capoeira\nDespois de dous días de adestramentos no Fórum, mañá sábado ás 20.00 horas ofrecerán unha exhibición pública na Praza do Concello\nVenres 18 de maio do 2018\nMarcos Trigo e África Alberti, na presentación das actividades\nEstes días podes atoparte con persoas vestidas de branco case en calquera punto de Carballo, porque temos a un cento de capoeristas celebrando a festa de fin de curso da Asociación Abadá Capoeira no Fórum Carballo, no complexo deportivo Carballo Calero e na Praza do Concello. Nos dous primeiros están a celebrarse os adestramentos para a gran exhibición pública que terá lugar mañá na praza e para o acto final do 9º Batizado ou Troco de Cordas, que será o domingo ás 11 no auditorio de Cabana de Bergantiños.\nO concelleiro de Deporte, Marcos Trigo, e a representante de Abadá Capoeira Bergantiños, África Alberti, presentaron hoxe o programa dunha celebración que vén formando parte nos últimos anos da oferta lúdico-deportiva do remate da primavera, e que demostra unha vez máis a excelente acollida e o crecemento dunha actividade como a capoeira no noso concello e na comarca. “Carballo –dixo ao respecto o concelleiro- xa é un punto importante do mundo da capoeira”.\nÁfrica Alberti destacou que mañá teremos a oportunidade de ver en acción a capoeiristas de recoñecemento internacional chegados desde Madrid, Barcelona, Burgos ou Vigo, pero tamén aos preto de 50 alumnos/as cos que conta Abadá Capoeira en Bergantiños, que farán o seu batizado, no caso dos/as novos/as, ou o troco de cordas, os/as que suben de nivel. Os/as máis pequenos/as serán dobremente protagonistas, porque este ano foron os/as encargados/as de deseñar as ilustracións para as camisetas conmemorativas.\nA representante da asociación agradeceu a colaboración do Concello de Carballo, “porque o soporte que da –dixo permite que se poida facer algo bonito, algo grande”.\nExhibición de capoeira do 2017


Diferenzas entre revisións de «Satanás» - Wikipedia, a enciclopedia libre\nDiferenzas entre revisións de «Satanás»\nRevisión como estaba o 16 de xuño de 2016 ás 19:13\nRevisión como estaba o 16 de xuño de 2016 ás 10:58 (editar)\n(→Condición de existencia)\nRevisión como estaba o 16 de xuño de 2016 ás 19:13 (editar) (desfacer)\n== Condición de existencia ==\nDespois de varias comparacións no que se refire ás traducións sobre a orixe das palabras Satanás e [[Diabo]], actualmente é consensual entre relixiosos o seu significado: 'acusador' ou 'calumniador' para Diabo; e 'opositor' ou 'adversario' para Satanás. Inda hai diverxencias sobre a súa literal existencia; algúns sinxelamente ignórana, outros fan demonstraciónsdemostracións lóxicas da súa existencia dentro dos parámetros bíblicos, partindo do feito de que a [[Biblia]] o menciona coma un ser espiritual, un "anxo de luz" que se tornou un rebelde ao oporse ao [[Deus Pai|Creador]]. A [[Apocalipse]] 12:07 presenta a Satanás coma un líder dunha rebelión; no versículo seguinte, denótase a necesidade de que haxa represalias para que tal rebelde sexa expulsado do seu lugar de orixe; no versículo 9, é evidenciado que o rebelde xunto cos seus compañeiros son vencidos e lanzados para oao noso planeta. Na Apocalipse 12:12, é mostrada a alegría do ceo (plano espiritual onde vivía Satanás), e a tristura para seres humanos influenciados por el na Terra (onde actúa intensamente Satanás).\n=== Satanismo espiritual ===\nNo satanismo espiritual, Satán non é visto coma un ser maligno e mentiroso de ollos vermellos flamexantes ou con cornos. El é o deus sumerio, coñecido como [[Enki]], cuxo significado é 'Señor da Terra'.\n== Interpretacións ==\nA maioría dos [[Cristianismo|cristiáns]] consideran que todas as ocorrencias de Satanás na Biblia son literais.\nMoitos [[Xudaísmo|xudeus]] e algúns cristiáns consideran que Satanás é unha alegoría. Os estudosos identifican a Satanás en [[Libro de Zacarías|Zacarías]], cos acontecementos políticos no tempo de [[Nehemías]]. Os [[Autenticismo|autenticistas]]<ref>Autenticismo na Web - [http://blog.autenticismo.com/2013/05/anjos-e-demonios.html Estudo analítico sobre Anjos e Demônios]</ref> e [[christadelphians]]<ref>Whittaker ''Studies in the Gospels''http://christadelphianbooks.org/haw/sitg/index.html</ref><ref>Watkins ''The devil the great deceiver''</ref> entenden que o propio [[Cristo]] tería contado as súas tentacións, en forma de parábola.\nAo longo das obras ''[[Glosario Teosófico]]'' e ''[[A Doutrina Secreta]]'' de [[Helena Blavatsky]] ofrécense diversas interpretacións sobre a figura de Satanás.\nTraído desde "https://gl.wikipedia.org/wiki/Especial:MobileDiff/3958536"


Cabanas repartirá material de protección para facer fronte ao coronavirus | Concello de Cabanas\nInicio » Cabanas repartirá material de protección para facer fronte ao coronavirus\n“A crise do coronavirus é un problema global, cuxo control sobarda as competencias municipais, mais todas as administracións deben achegar o seu gran de area para pasarmos este proceso da mellor forma posíbel”, sinalan desde o goberno local de Cabanas.\nActuacións en todas ás áreas\nDesde o inicio da crise do COVID-19 o Concello de Cabanas mantén unha comunicación e coordinación constante coas autoridades das diferentes áreas para actuar en todas as frontes.\nNo eido educativo, estase a manter un contacto permanente cos diferentes centros escolares para facer seguimento das necesidades do estudantado, tanto a nivel de material como de equipos para facer seguimento das aulas a distancia. Ademais, tense elaborado un censo da situación de acceso a Internet, por se fose necesaria a intervención do Concello para facilitar a conexión á rede nalgún caso específico.\nPor outra banda, o Concello de Cabanas ten en marcha desde o inicio da crise do coronavirus un servizo de asistencia a domicilio destinado a aquelas persoas que non poden desprazarse para facer as súas compras de alimentación ou medicinas, en colaboración con Protección Civil. Este servizo pode solicitarse nos teléfonos 674 258 970 ou no 627 950 682.\nCabanas tamén está a levar a cabo traballos diarios de desinfección, tanto nas instalacións municipais (Casa do Concello, Centro de Saúde), como nas inmediacións dos locais que permanecen abertos (supermercados, farmacia, panaderías, ...) e no mobiliario urbano, co fin de previr a propagación do virus.\nAsí mesmo, desde que estalou a crise do coronavirus o Concello limitou a atención ao público e estableceu uns servizos mínimos, facilitando o teletraballo a todo o persoal non esencial e provendo de EPIs ao persoal que segue a prestar servizo nos seus postos de traballo habituais.\nEntretemento para facer máis levadeira a corentena\nA través das redes sociais, o Concello de Cabanas tamén está a axudar a facer máis levadeiro o confinamento da poboación, con iniciativas como #CabanasDesdeACasa, na que se anima á veciñanza a compartir o que ven desde as súas fiestras, ou compartindo ideas para facer manualidades coas pequenas da casa, actuacións teatrais e contacontos, entre outras.\nPor último, o Concello de Cabanas, en colaboración coa Policía Local e Protección Civil, súmase á celebración dos cumpreanos dos máis pequenos, achegándose coas sereas aos seus domicilios para felicitalos. Pódese solicitar chamando con anterioridade ao teléfono 627 950 682.


Bádminton de élite esta fin de semana no Pavillón Municipal de Ponteareas - Comarcas na Rede\nHomeO CondadoPonteareasBádminton de élite esta fin de semana no Pavillón Municipal de Ponteareas\nO alcalde das Neves, Xosé Manuel Rodríguez Méndez e a concelleira de Deportes do Concello de Ponteareas, Nahir Covelo, na presentación da Liga Estatal de Bádminton\nEsta fin de semana o Complexo Deportivo Municipal ‘Álvaro Pino’ de Ponteareas acolle os partidos da Liga Estatal de Bádminton. A concelleira de Deportes do Concello de Ponteareas, Nahir Covelo, animou á veciñanza a visitantes “a achegarse ao pavillón para gozar do espectáculo” que supón o bádminton de alto nivel”.\nA competición está organizada polo Club Bádminton As Neves en colaboración co concello de Ponteareas, Concello das Neves e Suflenorsa. A vila do Tea acollerá a cuarta xornda desta Liga Estatal na que se disputarán un total de 15 encontros repartidos entre o sábado e o domingo.\nA entrada será totalmente de balde e suporá unha ocasión única de ver aos mellores xogadores de bádminton de toda España o sábado de 11 a 20 horas e o domingo de 09:30 h a 15 horas.


Galdo-Fonte: COSPEDAL PERDE A CHAVETA\nCospedal non dá puntada sen fío e como mercenaria profesional da política desempeña a súa función unicamente polo estipendio, téndose convertido "nunha maquina de facer diñeiro".\nCospedal, que debe en gran parte a súa carreira política a Esperanza Aguirre, non dubidou naquel congreso de Valencia de xuño do 2008, en deixar tirada á súa valedora para aliñarse nas filas de Rajoy a cambio dunha oferta apetitosa, tal era, poñerse á fronte da Secretaría Xeral da organización conservadora, cargo que polo visto ben valía aquela deslealdade.\nPero que ninguén crea que tal deserción foi un descoido puntual na súa traxectoria; moi ao contrario, pois o percorrido profesional daquela avogada do estado deu un xiro na súa continuidade cando decidiu colgar a toga para dedicarse ao exercicio político.\nNova función dominada por unhas prácticas pouco ortodoxas, por un continuo de torcidas manobras cuxa planificada finalidade, non era outra, que alimentar a súa voracidade lucrativa e satisfacer o seu egocentrismo enfermizo, é dicir, toda unha mestura explosiva e polo tanto pouco recomendable para o desempeño da función política.\nExpoñente de tan arraigada vaidade, é a súa ambición desmedida pola acumulación de cargos; contía que por excedida, fai inverosímil o acompañamento dunha xestión eficiente, e malia iso, á marxe da escala de obrigas que todo vínculo de responsabilidade carrexa, a alta executiva do PP sen considerar tal esixencia, non tivo límite á hora de satisfacer as súas apetencias, e así, á adquirida condición de Secretaria Xeral da organización política, engadía outros cargos orgánicos e institucionais, como son, a vicepresidencia da Fundación para a Análise e os Estudos Sociais (FAES), e a presidencia do seu grupo político en Castela - A Mancha, e por se iso fose pouco, a presidencia do goberno da Xunta da mesma comunidade autónoma.\nPero esa pluralidade de atribucións que actualmente ten conferidas, non pense ninguén que as afronta coma se fose un xeneroso mecenas, nin tampouco unha altruísta que non espera nada a cambio, moi ao contrario, Cospedal non dá puntada sen fío e como mercenaria profesional da política desempeña a súa función unicamente polo estipendio, téndose convertido "nunha maquina de facer diñeiro". Chegando ao extremo de ser a político mellor pagada do país dende a instauración da democracia, superando o colmo da imprudencia cando as súas colosais percepcións duplicaban folgadamente os propios ingresos da presidencia do goberno do Estado.\nCon semellante desaforo, o seu grao de incongruencia chega ao límite do esperpéntico cando a pesar do seu proceder pouco exemplificante, publicamente eríxese en defensora da austeridade, dos recortes, do aforro e do sacrificio, ao tempo que liquida dun plumazo unha substanciosa hipoteca pertencente á súa "mansión- búnker - toledano", un inmoble de 700 metros cadrados e 2,5 millones de euros.\nPero a pesar de tan sorprendentes referencias, hase de deixar constancia que as súas excentricidades non teñen límite, de aí que agora, cando a presión do seu totalitarismo sectario lle xoga outra mala pasada, nun novo desenfreo, se atreva a acusar de nazismo puro os "escraches" das vítimas dos desafiuzamentos.\nDesafortunado símil de quen esgrime a súa condición de douta letrada, pois é evidente que a protagonista de tan disparatada declaración, por mais licenciatura que ostente, evidencia nulos coñecemento sobre o nazismo do trienio negro alemán; se así non fóra, non tería incorrido nesa lixeireza de adxudicar a terceiros tan inadecuado e ofensivo cualificativo.\nPara evitar eses bautismos inapropiados, esta adicta a trepar, debera dedicar mais tempo ao estudo para saber así, que os nazis non se manifestaban ante quen pensaban distinto a eles, senón que dende o goberno, procedían a desaloxar dos seus fogares aos elementos contrarios ao réxime.\nCoincidente similitude cos feitos que neste país veñen repetíndose a diario dende o ano da vitoria do PP, pola incondicional protección, que esta organización lle presta a unha clase bancaria estafadora. Situación que se agravará despois que este xoves a sesión do Congreso aprobase a Lei de Medidas para a Protección aos Debedores, Reestruturación da Débeda e Aluguer Social, cos votos exclusivos da súa organización política; por canto tal determinación prorrogará as vantaxes das entidades financeiras, quen ademais de quedar coas vivendas, seguirán sendo acredoras duns afectados que por razóns políticas teñen por único futuro a súa propia miseria.\nPor iso que Cospedal, sempre seguirá transmitindo a súa pailaroca insolencia; o que nunca poderá impartir por falta de integridade, serán leccións para a democracia.


Educación e Emigración presentan un conxunto de materiais orientados a mellorar a integración do alu – FANPA | Nontedurmas\nFANPA | Nontedurmas > O noso arquivo > Educación e Emigración presentan un conxunto de materiais orientados a mellorar a integración do alu\n22 Outubro, 2008 Xestión\nO secretario xeral de Emigración e a directora xeral de Ordenación e Innovación Educativa expuxeron no CEIP O Coto de Negreira estes materiais elaborados en 10 idiomas\nEsta nova ferramenta didáctica divídese en cinco apartados: as guías do sistema educativo e de comunicación básica, modelos de documentos, carteis de sinalización e un dicionario visual multimedia\nEducación e Emigración presentan un conxunto de materiais orientados a mellorar a integración do alumnado estranxeiro\nSantiago, 21 de outubro de 2008.- O secretario xeral de Emigración, Manuel Luís Rodríguez González; e a directora xeral de Ordenación e Innovación Educativa da Consellería de Educación, María José Pérez Mariño, realizaron esta mañá unha visita ao Colexio de Educación Infantil e Primaria (CEIP) O Coto, de Negreira, onde presentaron unha serie de materiais para a escolarización de alumnado procedente do estranxeiro. O acto tamén contou coa asistencia do alcalde de Negreira, Juan García Fuentes, do delegado provincial da Consellería de Educación en A Coruña, José Mouriz Cabalo, e do director do centro, Manuel Sanmartín. Durante a súa intervención, Pérez Mariño destacou que “a multiculturalidade é unha riqueza” e, neste senso, indicou que este material “está orientado a mellorar a integración do alumnado estranxeiro, a promover o concepto de multiculturalidade no sistema educativo e a favorecer a ensinanza doutros idiomas e culturas”. “A educación é un traballo de todos e xoga un papel crucial para a integración, a cohesión social e a formación en igualdade”.\nA directora xeral de Ordenación e Innovación Educativa sinalou que este material está elaborado en 10 idiomas e está pensado para resolver todas as dúbidas e as preguntas sobre o sistema educativo galego, ao tempo que atende tamén ao ensino da lingua galega a través das novas tecnoloxías. Así, María José Pérez Mariño agradeceu o seu traballo aos profesores, directores e orientadores dos centros que participaron na elaboración desta ferramenta educativa.\nPola súa banda o secretario xeral de Emigración, Manuel Luís Rodríguez, valorou dunha forma especial “o labor de todos os que participan na vida académica do día a día, no contexto dunha sociedade cambiante na que a incorporación aos nosos centros de ensinanza de alumnos procedentes doutros países é unha constante á que non permanecen alleas nin Galicia nin este concello de Negreira” e definiu o material que hoxe se presentaba como “unha ferramenta de gran utilidade para todos os que participamos, con independencia do papel ou posición no que nos atopemos, na normalización da vida escolar desde o punto de vista da incorporación dos alumnos procedentes do estranxeiro ao sistema educativo galego”.\nRodríguez tamén subliñou “a importancia da colaboración entre as distintas administracións públicas no deseño e desenvolvemento de políticas de integración” poñendo como exemplo a cooperación establecida entre a secretaría xeral de Emigración e a Consellería de Educación para a elaboración deste material educativo.\nO material presentado hoxe divídese en cinco apartados: a guía do sistema educativo, a guía de comunicación básica, modelos de documentos de uso habitual nos centros, carteis de sinalización das distintas dependencias dos centros en dez idiomas, e un dicionario visual multimedia. En canto á guía do sistema educativo, a directora xeral explicou que está publicada en dez idiomas para entregarlle un exemplar ás familias en función do seu país de procedencia e que nela se inclúe desde a estrutura do sistema educativo e dos centros ata os servizos aos que teñen dereito tanto as familias como o alumnado.\nAdemais, a guía de comunicación básica consiste nun conxunto de tarxetas nas que se recollen 40 preguntas básicas que pode formularlle o centro ás familias e outras 40 que poden xurdir das familias aos centros, traducidas todas elas a dez idiomas para evitar barreiras de comunicación. Como material de apoio, tal e como explicou Pérez Mariño, tamén se elaboraron modelos de documentos de uso habitual nos centros en varias linguas, tales como convocatorias de reunións coas familias, permisos para saídas do alumnado ou outras autorizacións.\nEstes materiais complétanse cun dicionario visual multimedia. Trátase dunha ferramenta interactiva composta de láminas temáticas que representan paisaxes habituais do día a día e que recollen palabras básicas referidas ás situacións nas que se desenvolve a vida dos nenos e nenas. Este dicionario contén outras actividades de carácter lúdico que pretenden facilitar a adquisición da lingua galega, tales como sopas de letras ou xogos para elixir a palabra correcta a través de etiquetas.\nAlumnado estranxeiro en Galicia\nNas aulas galegas estudan este curso 2008/09 un total de 13.165 alumnos e alumnas doutras nacionalidades, unha cifra que representa un 3,6% con respecto ao alumnado total.\nO conxunto de guías en soporte físico e canais virtuais poden consultarse no portal educativo da Xunta (www.edu.xunta.es).\nFAMILIAS DO CONCELLO DE PONTEVEDRA CON NENOS/AS MATRICULADOS NO COMEDOR ESCOLAR NO CURSO 2007/08Orde do 3 de outubro de 2008 pola que se convocan axudas para a realización de rutas literarias dura


Morre Domingo Villar: o día máis escuro para a novela negra galega - Praza Pública\nDomingo Villar © Pablo Vázquez / Galaxia\nDomingo Villar (Vigo, 1971) vén de falecer no Hospital Álvaro Cunqueiro aos 51 anos de idade. O exitoso autor de novela negra, responsable en boa medida do crecemento do xénero en Galicia, fora ingresado o luns de madrugada despois de sufrir un infarto cerebral. Dende entón atopábase en coma, tras serlle diagnosticada unha hemorraxia subaracnoidea, un sangrado no espazo entre o cerebro e a membrana que o rodea. Aínda que habitualmente reside en Madrid, atopábase no seu Vigo natal, coidando da súa nai, que se atopa enferma, cando sufriu o infarto.\nVillar fora ingresado o luns no Hospital Álvaro Cunqueiro despois de sufrir un infarto cerebral\nNos últimos anos Domingo Villar converteuse nun dos autores galegos máis lidos e vendidos en todo o Estado, grazas á triloxía protagonizada polo inspector Leo Caldas e que iniciou no ano 2006 con Ollos de auga (Galaxia), continuada en 2009 por A praia dos afogados (Galaxia) e en 2019 con O último barco (Galaxia). Ademais, publicou en Galaxia o libro de relatos Algúns contos completos. As súas obras foron traducidas a nove linguas e mesmo adaptadas ao cinema (La playa de los ahogados, de Gerardo Herrero en 2015).\nDomingo Villar © Siruela\n"A morte sempre é dura de aceptar, pero cando falamos dalguén tan novo, tan cheo de vida e alegría como foi Domingo Villar, daquela vólvese algo inaturable", escribe a editorial Galaxia\nO falecemento de Domingo Vllar foi confirmado por algunhas das editoriais coa que publicaba, como Siruela e especialmente Galaxia, que publicou unha nota na que sinala que o conxunto da editorial "está consternada, rota de dor, diante deste feito inxusto e terrible. A morte sempre é dura de aceptar, pero cando falamos dalguén tan novo, tan cheo de vida e alegría como foi Domingo Villar, daquela vólvese algo inaturable". "Na nosa lembranza queda para sempre o recordo eterno dun home bo, agarimoso, atento, sempre fiel a esta editorial e a quen queriamos coma un irmán. Descansa en paz, Domingo querido. Non imos esquecerte nunca", engade o texto.\nA literatura galega fica orfa, un sentimento de ausencia que asalta á súa lexión de lectores e lectoras fieis, ante o oco que deixa como persoa e autor. Nesta sensación de perda, resulta inevitable lembrar o inspector Leo Caldas, fillo literario de Villar e compañeiro na creación das historias coa que o autor nos agasallou nos últimos anos.\nDende o momento no que se coñeceu o seu ingreso no hospital en estado moi grave, foron moitas as mensaxes de agarimo que asulagaron as redes sociais, procedentes de público lector pero tamén de autores e autoras literarias\nDende o momento no que se coñeceu o seu ingreso no hospital en estado moi grave, foron moitas as mensaxes de agarimo que asulagaron as redes sociais, procedentes de público lector pero tamén de autores e autoras literarias. Por exemplo, Diego Ameixeiras, outro dos grandes do xénero negro en Galicia escribía xa o luns "un tipo sabio, vital e xeneroso co que sempre é unha alegría cruzarse. Un escritor enorme. Moita forza, Domingo. Queremos seguir aprendendo de ti".\nE, de igual xeito, Diego Giráldez introducía un comentario que é toda unha mostra da pegada que deixa Villar no público lector e no conxunto da sociedade.: "Luis, un galego afincado en Londres dende hai 11 anos, lévame ata Gatwick a coller o avión de volta. Nalgún momento do traxecto falamos de Domingo Villar. As verdadeiras Letras son isto. As Letras vivas"\nDomingo Villar, con Camilo Franco, na última edición da Selic © LaDiapo\nAs persoas que o coñecían ben destacan a súa bondade e o valor que lles daba ás súas amizades. O seu último libro publicado, Algúns contos completos, é un reflexo diso, pois son os relatos que contaba el nas reunións con amigos, os contos cos que agasallaba aos seus seres queridos\nXa na mañá deste mércores, unha vez confirmado o pasamento, Ledicia Costas escribía: "conmocionada pola morte de Domingo Villar, un home xeneroso e brillante. O escritor da alma azul, con Vigo sempre no corazón". Ou Santiago Lopo, que dicía: "a ría de Vigo está triste. Que terrible nova. Deixounos Domingo Villar, un dos grandes"\nTamén enviaban as súas condolencias institucións coma a RAG: "a Real Academia Galega expresa o seu fondo pesar polo pasamento do escritor Domingo Villar, autor dalgúns dos maiores éxitos das letras galegas do século XXI. Enviámoslles todo o noso afecto á súa familia e amizades. Que a terra lle sexa leve". Son apenan algúns exemplos dos centos de mensaxes que nestes momentos dan conta do cariño que o autor falecido espertaba en Galicia e en todo o Estado.\nO pasado ano, na Selic de Compostela Domingo Villar revelou que estaba a traballar aos poucos nunha nova novela, de novo co inspector Leo Caldas como protagonista. "Estamos intentando pescudar que pasou cuns restos que atoparon nunha cova preto do mar", explicou\nAs persoas que o coñecían ben destacan a súa bondade e o valor que lles daba ás súas amizades. O seu último libro publicado, Algúns contos completos, é un reflexo diso, pois son os relatos que contaba el nas reunións con amigos, os contos cos que agasallaba aos seus seres queridos. Así o explicou na edición 2021 da SELIC de Compostela, onde presentou a obra, destacando que estas historias "foron contadas en voz alta para os amigos moitas veces" porque "están pensados para atopar o sorriso dos amigos". "A intención dos relatos que escribo é lelos na sobremesa como se abrísemos un viño. Hai quen agasalla viño e eu adoito agasallar contos. Ata que non viu a pandemia non había máis vontade que deixalos na intimidade, pero ao non poder ver aos amigos xurdiu a opción de publicalos", subliñaba.\nNa Selic Domingo Villar revelou que estaba a traballar aos poucos nunha nova novela, de novo co inspector Leo Caldas como protagonista. "Estamos intentando pescudar que pasou cuns restos que atoparon nunha cova preto do mar", dicía, aínda que explicaba que aínda non sabía como ía rematar a historia pois para el "a escrita dunha novela é como botarse ao mar a navegar coñecendo o porto de destino, pero sen saber que vento vas ter no camiño nin que ruta seguir".\nDomingo Villar © Galaxia / Anxo Cabada


Fantasía 4: OS Mc Donald's\nOS Mc Donald's\nPor desgracia, a compañía Mc Donald's segue sendo un éxito en todo o mundo, pois millóns de persoas cada día acuden aos seus restaurantes, nutrindo a unha empresa que vive do capitalismo e a costa da saúde de moitos seres humanos, que inocentemente, van aos seus restaurantes co incentivo económico.\nA min personalmente, as hamburguesas do Mc Donald's non me gustan. De feito, eu adoito ir buscar hamburguesas ás cafeterías. O único que me gusta de alí son os xeados. De todos os xeitos propúxenme un reto:\nNon vou volver a pisar un Mc Donald's na marxe dun ano (por agora).\nO 16 de outubro, é o día Mundial Anti-McDonald's. É unha iniciativa que parte da Mc Donalds Workers' Resistance en Reino Unido, dende 1980. En moitos países os seus traballadores organizan unha folga para protestar polas condicións da comida e polas condicións nas que traballan eles mesmos. Por desgraza, aquí non é moi coñecida a iniciativa....\nPublicado por gatta rosa en miércoles, octubre 01, 2008\nEu nunca pisei un Mc Donald... nin falta que fai... Sorte nos teus propósitos e, sobre todo, parabéns polo teu blogue.\nGracias... Avísame cando escribas no teu blogue e fágote unha visitiña :D\n1 de octubre de 2008, 13:26\nFlashes e cámaras\nEspiral de indecisión


Pontón ensalza a riqueza da Ría de Vigo e pide máis medidas para o seu saneamento integral | Noticias Vigo\nPontón ensalza a riqueza da Ría de Vigo e pide máis medidas para o seu saneamento integral\nAvanza que será unha prioridade na axenda política do BNG acadar os fondos necesarios para mellorar a calidade das augas e desenvolver o seu potencial social, económico e turístico\nPublicado por Noticias Vigo o día 08/02/2019 na sección de BNG,Galicia,Política,Vigo\nNun encontro con responsables municipais do BNG dos concellos de: Baiona, Nigrán, Redondela, Soutomaior, Vigo, Pontesampaio, Vilaboa, Moaña e Cangas, para abordar a situación medio ambiental da Ría de Vigo, ao que tamén asistiron a eurodeputada, Ana Miranda e o candidato á Alcaldía de Vigo, Xavier Pérez, a portavoz nacional do BNG, Ana Pontón afirmou que a ría é unha importante fonte de “riqueza económica, ambiental económica e histórica”, de aí, dixo, a necesidade de salvagardar os “valores produtivos, sociais e turísticos”, cun saneamento integral.\nAs administracións son responsables de investir os recursos necesarios para mellorar a calidade das augas e nese sentido, recalcou a nacionalista, o BNG está a traballar nas institucións europeas para dotar de máis fondos por “unha ría sen vertidos”. Para nós, “é unha prioridade política” e por iso, no vindeiro pleno que comeza na Cámara galega o próximo martes día 12, o BNG defenderá unha iniciativa para que o estado invista nas nosas rías, porque, os orzamentos do estado “son unha labazada” na cara de todos os galegos e galegas. Reclamaremos a todas as forzas políticas o seu apoio no investimento para o saneamento e depuración da Ría de Vigo cun programa de separación de augas fecais e pluviais, e que as depuradoras cumpran coa súa función e non a contraria.\nA Xunta, engadiu a líder do BNG, tamén é responsable. En Galiza, explicou, abonamos un canon de saneamento cuxos fondos a Xunta utiliza de maneira partidista. Dende o BNG reclamaremos que a Xunta invista en saneamento e que no reparto dos fondos primen criterios “obxectivos, transparentes e sen caciquismo”. Finalmente, Pontón tamén avanzou que o BNG pedirá que os recursos sexan investidos nos concellos que máis o precisan.\nANA MIRANDA DEFENDERÁ EN EUROPA O SANEAMENTO INTEGRAL DA RÍA DE VIGO\nA eurodeputada do BNG, Ana Miranda lembrou que, despois de cinco anos da visita dunha delegación de representantes do Parlamento europeo, a Comisión europea recoñece que “a Ría de Vigo non está saneada de maneira integral”. Miranda recalcou que o propio Partido socialista europeo, partido de Abel Caballero, apoiou a reapertura do informe. “Non queremos multas”, remarcou a eurodeputada, queremos investimentos pero nos atopamos que para o saneamento da ría, os orzamentos do estado destina cero euros.\nNo mes de marzo, o informe será reexaminado en Europa e dende o BNG aportaremos novos datos para influír no marco de negociación dos futuros orzamentos europeos.\nTanto Xavier Pérez como eu, dixo, Miranda “queremos a ría, somos vigueses traballando por Vigo e non se nos pode acusar do contrario” e se mostrou convencida que a partir do mes de maio, “estaremos no concello de Vigo e no Parlamento europeo defendendo esta cidade e a súa ría”.\nXAVIER PÉREZ: “A DEPURADORA É INSUFICIENTE”\nPola súa parte, o candidato á Alcaldía de Vigo, Xavier Pérez Igrexas mostrouse moi crítico ante as declaracións de Abel Caballero e o Presidente da Autoridade Portuaria, López Veiga tentando negar as deficiencias no saneamento da Ría de Vigo. Pérez Igrexas denunciou “verteduras contaminadas” e lembrou que a pesar da nova depuradora cun investimento millonario os problemas non foron resoltos e en moitas ocasións se verten “augas sen tratar nin depurar ao mar”. Isto acontece, dixo porque a depuradora non absorbe a totalidade da auga cando chove ao non existir a separación de augas pluviais e fecais.\nO candidato do BNG pide outro modelo de xestión municipal para que non continúen as verteduras de augas sen tratar, “ 9 de cada 10”, no litoral do Berbés, Areal e Bouzas, verteduras sobre as que a Autoridade portuaria ten responsabilidade. Peréz Igrexas pediu o compromiso do concello e Estado para poñer en marcha un plano de investimento plurianual que aborde a necesaria separación das augas pluviais da cidade, concluíu.\nAna Miranda confirma que a Comisión Europea dispón do 80%…\nA Xunta adxudica os traballos de revisión e adaptación do…\nA APDR apoia a mobilización dos bateeiros polo saneamento da…


Reduce, reutiliza, recicla | Escola Infantil de Tui\nAbandeIrados do material de refugallo do que facemos uso para as propostas de xogo, a escola fomenta desde sempre unha actitude respectuosa co medio ambiente.\nReusamos case todo o material que cae nas nosas mans: os tubos de cartón do papel hixiénico, as latas baleiras dos leites en po dos nenos, as botellas de plástico,… teñen unha vida más longa porque son empregados para outras cousas despois do seu uso orixinal (pezas de construción, material de xogo heurístico, axóuxeres,…).\nReducimos cando evitamos o consumo excesivo de materiais. Temos un exemplo claro, que ademais foi suxerencia dunha nai da escola. En cada cambio onde os nenos precisaban ser mudados usabamos unhas bolsas do supermercado, e son moitas as veces que realizamos esta acción e polo tanto, moitas as bolsas. A idea desta nai pareceunos fantástica: que cada familia trouxera das súas casas xa que sempre se acumula unha boa cantidade delas, e a maiores, reutilizala. O consumo de bolsas de plástico viuse moi, moi reducido.\nReciclamos, pois ata o de agora non se nos ocorreu facelo cos nosos nenos, non por non considerar a actividade de suma importancia para que pequenas e pequenos medren nun entorno respectuoso co medio ambiente; quizais a idade das crianzas, e intentar evitar o exceso de propostas que nos desvíen das actividades principais, que son a vida cotiá e o xogo, non estaba dentro das nosas prioridades.\nFoi o respondable de Voz Natura, que nos viu visitar xa que o noso proxecto da horta forma parte deste programa, quen nos animou a reciclar con eles.\nE puxémonos mans á obra: compramos varios caldeiros azuis e amarelos; explícamoslles aos nenos onde se bota o cartón e onde, o plástico; decidimos os puntos de reciclaxe; as familias asinaron autorización para que os maiores foran aos contedores do IES San Paio, que está ao carón da escola, e nada máis doado: pronto souberon diferenciar entre o plástico e o papel.\nTemos que felicitar ás familias posto que unha altísima porcentaxe xa sabía como facelo, e dicían: como na miña casa, miña nai, con papá!\nAsí que satisfeitos de que a escola colabore unha vez máis coa familia na educación de nenas e nenos sensibles e respectuosos co medio ambiente.\nEsta entrada publicouse en ESCENARIOS DE XOGO o 20 Febreiro, 2017 por escoladetui.\n← E chegou o inverno… Cimentar o edificio matemático: clasificando →


Exención das taxas de matrícula para doutorandas FPU | Asemblea de Investigadoras de Compostela\nExención das taxas de matrícula para doutorandas FPU\n18 Xuño, 2020 NovasAsemblea de Investigadoras de Compostela\nAs investigadoras predoutorais contratadas baixo un programa FPU teñen exención no pago das taxas de matrícula no doutoramento. Dende a AIC detectamos un erro na tramitación desta exención cando a investigadora defende a tese antes do 1 de xaneiro, nun curso académico no que aínda ten contrato, e por tanto dereito á exención.\nSe a investigadora defende a tese (ou finaliza o contrato por outros motivos) antes do 1 de xaneiro, pero ten un contrato con finalización posterior a esta data, pode ser que a USC lle denegue a exención de taxas de matrícula no doutoramento. Despois de que un compañeiro da AIC afectado reclamase, comprobouse que esta denegación está inxustificada, conseguindo este a exención de matrícula que lle correspondía.\nDende a AIC pensamos que pode haber outra xente afectada, polo que se este é o teu caso e recibiches un correo denegándoche a exención, contacta o antes posible con doutoramento@usc.es para aclarar a situación, pois tes dereito á exención nese curso académico aínda que remates o contrato antes de tempo. Se precisas calquera tipo de consello tamén podes contactar connosco!\n← Convocatoria Asemblea 17 de xuño\tA década perdida en investigación →


BIBLIOTECA ESCOLAR VÍCTOR SÁENZ: November 2010\nOla rapaces !!!!\nAtopei este vídeo navegando por internet que é unha verdadeira obra de arte. Trátase dun Morphing que recolle a evolución da figura da muller na pintura ao longo da historia.\nO Morphing é un efecto dixital de transición entre dous planos mediante cal o primeiro deles transfórmase gradualmente no segundo, a unha velocidade que ven determinada por o número de fotogramas intermedios e mediante un sutil fundido encadeado.\nO vídeo titúlase "500 anos de Retratos femininos no Arte Occidental" e trátase dun traballo do creador norteamericano Philip Scott Johnson nominado ao mellor vídeo creativo nos premios anuais que concede o portal Youtube. Comeza co "Arcángel" da Escola rusa de Nowgord datado na segunda metade do século XII e remata co "Retrato de Françoise" de Pablo Picasso que data de 1946. A peza musical que se escoita é a Sarabande da "Suite para cello No. 1 en G Maior" de Johann Sebastian Bach. A lista completa de cadros e autores podedes consultala aquí.\nE agora outro regaliño máis para que coñezades un pouco a algúns dos pintores máis recoñecidos do mundo. Pincha neste enlace e pídelle a túa profe que che fale deles.\nPublicado por Mª Asunción García Álvarez ás 21:24 0 comentarios Ligazóns a esta publicación\nEtiquetas: arte, Muller traballadora, mulleres, pintura\nHoxe, 25 de novembro, conmemoramos o Día Internacional contra a Violencia de Xénero. Elixiuse esta data para lembrar a morte das irmás Mirabal (Patria, Minerva e María Teresa), activistas políticas dominicanas asesinadas o 25 de novembro de 1960 a mans da policía sec\nreta do dictador Rafael Trujillo por denunciar a súa violencia hacia as mulleres.\nLoitar para acabar coa violencia contra as mulleres é responsabilidade de todos. Comecemos por concienciar aos nosos pequenos.\nE despois de reflexionar con este conto, podemos aprender un pouco de Cooeducación con esta Webquest sobre COOEDUCACIÓN dirixida aos alumnos de Infantil e 1º Ciclo:\nO CEIP MESTRES GOLDAR de Vigo elaborou unha excelente recopilación de recursos para traballar a Cooducación e a Igualdade de Xénero. Consulta o seu traballo AQUÍ e visita o seu blogue O recanto de Mik.\nRosiña recoméndavos a lectura dun libro moi especial: Xela volveuse vampira escrito por unha autora moi especial: Fina Casalderrey que nesta ocasión atrévese a tratar o tema da violencia contra as mulleres. Vide a Biblio a pedilo!!!\nPublicado por Mª Asunción García Álvarez ás 22:31 1 comentarios Ligazóns a esta publicación\nOs nenos e nenas de Haití viviron unha catástrofe que a duras penas poderán esquecer e que provocou un cambio nas súas xa complicadas vidas, no seu futuro, nas súas oportunidades, recortando aínda máis os seus dereitos.\nHaití era antes do terremoto un país moi pobre e os seus habitanes tiñan grandes dificultades para sobrevivir. A infancia de Haití carecía nunha alta porcentaxe de alimentación adecuada, atención sanitaria, acceso á educación e a vivenda digna. Os dereitos da Infancia estaban xa vulnerados e agora somos todos nós os que debemos traballar para que os nenos e nenas de Haití vexan respectados os seus dereitos e vivan nunha situación de igualdade.\nEste ano a Carreira Solidaria SAVE THE CHILDREN está dedicada a recaudar fondos para axudarlles. O día 3 imos correr por os nenos de Haití. E tamén imos aprender unha canción. Chámase "Ay Haití". Tratase dunha canción que grabaron varios artistas españois e latinos co obxectivo de recaudar fondos para a reconstrucción de Haytí.\nAquí tendes a letra para ir apréndendoa:\nPublicado por Mª Asunción García Álvarez ás 14:33 0 comentarios Ligazóns a esta publicación\nEtiquetas: dereitos dos nenos canción, haití\nEl cazo de Lorenzo o é un libro que fala das dificultades dun neno diferente, Lorenzo. Un neno que cada día carga cun cazo, o seu cazo. Esta circunstancia chama a atención dos demais. O cazo dificúltalle as súas tarefas cotiás. Pero a verdade é que todos cargamos cun cazo, más grande ou máis pequeno, que nos acompaña, nos limita e condiciona...Algunhas persoas son conscientes delo e aceptan esta diferenza, a fan súa para medrar máis e mellor e para comprender aos demais.\nO libro está escrito por Isabelle Carrier e está recomendado por FEAPS (Federación Española de Organizaciones en favor de la Personas con Discapacidad Intelectual).\nPregunta por el na nosa biblio!!!\nPublicado por Mª Asunción García Álvarez ás 20:18 0 comentarios Ligazóns a esta publicación\nEtiquetas: dereitos dos nenos, dereitos humanos, discapacidade, recomendacións de lectura\nPublicado por Mª Asunción García Álvarez ás 00:43 0 comentarios Ligazóns a esta publicación\nResulta que temos unha profe-amiga en Vigo que se chama Loly Rial, que tamén é escritora de contos para nenos e nenas e témolos todos na nosa biblio. Son moi divertidos porque a Loly encántalle facer rimas divertidas.Son pequenas "lambonadas" para os nosos golosos lectores!\nBuscádeos na nosa biblio e a disfrute con eles!!!\nO calcetín amarelo\nEditado pola Editorial Ir Indo.\nEste conto foi representado no ano 2007 pola Compañía de Teatro Cachirulo no Palacio da Ópera da Coruña no programa de Concertos en Familia que cada ano organiaza a Orquesta Sinfónica de Galicia.\ns do rei Pericón\ntamén editado en Ir Indo\nFaí o teu conto con Don Martiño\nrial Ir Indo\nPublicado por Mª Asunción García Álvarez ás 00:38 0 comentarios Ligazóns a esta publicación\nEtiquetas: Animación á lectura, recomendacións de lectura\nDende a biblioteca do C.E.I.P. A Magadalena das Pontes recoméndannos esta páxina de EducaMadrid na que podemos practicar o noso inglés lendo unha chea de contos neste idioma en formato flash.\nPublicado por Mª Asunción García Álvarez ás 00:21 0 comentarios Ligazóns a esta publicación\nEtiquetas: Animación á lectura, aprender inglés\nRematou o Samaín e agora adentrámonos no tempo dos Magostos: tempo de ir ao monte, buscar un souto e coller castañas; tempo de xuntarnos para asalas e comelas coa familia, cos amigos e cos veciños. Momentos especiais de charla e de carreiriñas para tisnarnos a cara uns aos outros cun cun puño de cinza.\nE para celebralo pincha aquí para dunha recompilación de recursos para o Magosto.\nPublicado por Mª Asunción García Álvarez ás 16:44 0 comentarios Ligazóns a esta publicación\nEtiquetas: magosto, Recursos para o Magosto\nAquí tedes un resumo en imaxes de todas as actividades que se levaron a cabo no noso cole o día da celebración do SAMAÍN 2010. (29 de outubro).\nLecturas para tremer: Exposición de fondos da biblioteca.\nConcurso-Exposición de cabazas\n1º Concurso de Historias de Medo (convocado pola Biblioteca)\nObradoiro de Decoración\nEntrega de Premios de cabazas gañadoras\nEntrega de Premios de Historias de Medo\nInfantil + 1º Curso: Tom y Jerry en "Noche de Brujas" e "Los murciélagos son lo que más me gusta"\n2º Curso + 2º Ciclo: "El pequeño vampiro"\n3º Ciclo: "Kika Superbruja "El libro de hechizos"\nPublicado por Mª Asunción García Álvarez ás 11:10 0 comentarios Ligazóns a esta publicación\nPor fin coñecemos aos gañadores do 1º Concurso de Historias de Medo Samaín 2010:\n-En Educación Infantil gañou un conto colectivo elaborado por todo o alumnado deste etapa:\n- En 1º Ciclo a cousa estivo tan reñida que Rosiña optou por premiar os dous contos presentados:\nO de 1º Curso:\nE o de 2ª Curso:\nNo 2º Ciclo o gañador foi Daniel Nieto Martínez de 4º curso\nE finalmente, a gañadora de 3º ciclo foi Lucía Castiñeiras Ramos de 6º Curso.\nNORABOA A TODOS POLOS VOSOS TRABALLOS!!!\nPublicado por Mª Asunción García Álvarez ás 00:21 1 comentarios Ligazóns a esta publicación\nEtiquetas: concurso de redacción, medo, Samaín


Vetos, votos e plebiscitos en Reino Unido - Pilar Fernández - Sermos Galiza - Diario de intereses galegos\nSeguir a @pilaraymara 15 Marzo 2017 07:50 h.\nXa é oficial. O 21 de marzo o Parlamento escocés debaterá e votará a activación do Artigo 30 para iniciar formalmente as negociacións con Westminster para a realización dun segundo referendo de independencia. A Primeira Ministra escocesa, Nicola Sturgeon, indicou que aínda abrindo este camiño, non deixaría de negociar con Londres o proceso de Brexit tentando á desesperada chegar a un acordo, tal e como Holyrood decidiu hai meses.\nNicola Sturgeon foi a única dirixente en Reino Unido que deu unha rolda de prensa unha vez coñecido o resultado do referendo sobre Brexit, deixando claro que para Escocia se iniciaba unha preocupante etapa e que non estaban dispostos a pór en perigo nin o seu futuro, nin o dos residentes europeos no país; así pois, Sturgeon asegurou que o Goberno escocés valoraría todas as vías posibles para defender o resultado acadado no seu territorio; e nesas vías incluíase un segundo referendo de independencia no caso de que Londres non respectase o sentido do voto escocés; 62% dos escoceses votaron pola permanencia na UE, coa memoria posta nas promesas dos políticos unionistas que en 2014 repetiron insistentemente que só un voto negativo á independencia podería asegurar a pertenza de Escocia en Europa.\nA Cámara escocesa aprobou maioritariamente o libro branco presentado polo equipo de Goberno para preservar os intereses de Escocia, e dende hai meses distintos membros do Gabinete escocés están levando a cabo xuntanzas con representantes dos 27 Estados membros da UE, incluído España, nunha clara aposta por reforzar a súa presenza internacional. Por suposto Escocia está sendo recibida cos brazos abertos.\n62% dos escoceses votaron pola permanencia na UE, coa memoria posta nas promesas dos políticos unionistas\nPero as accións de Theresa May e o seu equipo son inequívocas mensaxes de que Londres non vai aceptar nin un só dos puntos votados maioritariamente polo Parlamento escocés; é máis, existe a crecente sospeita de que a transferencia de competencias prometidas a Escocia (algunhas delas coma pesca e agricultura residen en Bruxelas agora mesmo) non se fará efectiva; o plan de Brexit duro de May e o anuncio de que Londres asumirá en primeira instancia as competencias europeas está provocando que moitos dos votantes unionistas en 2014 empecen a definirse cara un voto a favor da independencia.\nNestes últimos tempos, ante o panorama previsible do Brexit duro, os partidos celebran as súas Conferencias de primavera.\nOs conservadores escoceses, que tiveron o seu congreso recentemente en Glasgow, chegaron a valorar a posibilidade de abolir Holyrood en canto o Brexit se faga efectivo. Os Liberais Demócratas, con presenza minoritaria tanto en Londres coma en Edimburgo, anunciaron que bloquearán un segundo referendo de independencia en Escocia, ao tempo que piden un segundo referendo sobre Brexit para votar o acordo final que se acade con Bruxelas.\nOs conservadores escoceses, que tiveron o seu congreso recentemente en Glasgow, chegaron a valorar a posibilidade de abolir Holyrood en canto o Brexit se faga efectivo\nOs laboristas están sumidos en conflitos internos a grande escala. Este alboroto faise evidente con cada intervención do seu líder Jeremy Corbyn que vén de anunciar que o Partido Laborista non bloqueará unha petición do Parlamento escocés sobre un segundo referendo; este anuncio de Corbyn bate radicalmente coa postura da líder do Partido Laborista escocés que se opón firmemente a un segundo plebiscito. A polémica está asegurada.\nMoitos vaticinan que con este panorama, aínda que Theresa May convocase eleccións xerais no peor dos escenarios sobre un Brexit duro, tería asegurada a maioría absoluta; iso fortalece sen dúbida os independentistas en Escocia e os que dende a República de Irlanda e Irlanda do Norte xa chaman a un referendo sobre reunificación.\nDende o mesmo 24 de xuño de 2016 sucédense as enquisas sobre intención de voto nas vindeiras eleccións locais que terán lugar a principios de maio, sobre o apoio ao Goberno escocés, sobre a valoración de líderes políticos (nos que Nicola Sturgeon sobresae con nota alta) , ou sobre a posibilidade dun segundo referendo de independencia en Escocia.\nUnha enquisa publicada a semana pasada, con sondaxes feitas dende o 24 de febreiro ao 4 de marzo, amosa que 50% dos escoceses votarían SI nun segundo referendo. Outra publicada o mesmo día que Sturgeon anuncia o inicio dos trámites para o bautizado #ScotRef, fala de 48% de apoio a un eventual YES. E estes son os resultados antes de que Theresa May active o artigo 50 para abandonar a Unión Europea, facendo caso omiso aos cambios que piden dende a Cámara dos Lores.\nUnha enquisa publicada a semana pasada, con sondaxes feitas dende o 24 de febreiro ao 4 de marzo, amosa que 50% dos escoceses votarían SI nun segundo referendo\nCon May sen mandato lexítimo, xa que aínda non pasou polas urnas, e con Nicola Sturgeon cun lexítimo e claro mandato recollido no seu programa electoral e con 44% dos votos do electorado escocés acadado nas últimas eleccións en Escocia, os argumentos para tratar de paralizar un posible segundo referendo provocaría un gravísimo conflito institucional que só beneficiaría a maioría independentista xa existente no Parlamento de Holyrood.\nCuriosamente nestes días, a BBC preguntou directamente a González Pons sobre o chamado #theSpanishVetoMyth (outro dos argumentos da campaña unionista que repetidamente anunciaba un veto español contra Escocia na UE), cousa que el negou categoricamente, alegando que a situación escocesa era moi diferente da catalá. Foi tan inesperada esta aclaración que moitos nos preguntamos que andará argallando o Partido Popular para facer estas declaracións á BBC, cando ata o momento foron os responsables de alimentar na prensa británica o mito do veto.\nEvidentemente algo está cambiando. O Goberno español ben debería ter en conta os intereses que existen en territorio escocés (renovables, construción, turismo, pesca....) para empezar a fortalecer pontes cunha nación que semella estar rozando á independencia coa punta dos dedos.\nA situación en Reino Unido non pode ser tan caótica coma interesante. Dende logo, quen pense que a política británica é aburrida, debería simplemente botar unha visual e ver o terremoto que hai montado.\nescocia reino-unido brexit nicola-sturgeon theresa-may jeremy-corbyn\nPouco dura a alegría na casa feminista. Logo da folga e mobilizacións do 8 Marzo, logo de berrar que o machismo nos fai máis pobres, que nos fai traballar gratis na casa, que...\nNon hai dúbida de que estamos perdendo dereitos civís dunha maneira vertixinosa, que provoca esta dereita gobernamental e que está retomando as depredadoras prácticas fascistas...\nA resposta que desde Madrid se lle está a dar ao proceso soberanista catalán non é explicábel –exclusivamente- pola acción política do tándem PP/Ciudadanos. Necesariamente, a...\nEm Portugal um movimento insurrecional pôs fim à ditadura. Em Espanha o ditador morreu na cama após deixar atado e bem atado quem iria ser o seu sucessor como chefe do estado,...


Resto (belica) - engalecine\nConta unha historia que sucedeu realmente dun corresponsal de guerra norteamericano, do cámara que o acompaña e dun nativo xeorxiano. Veranse envoltos no fogo cruzado durante o conflicto bélico entre Rusia e Xeorgia polo control de Osetia do Sur no ano 2008. Unha serie de sucesos arrepiantes e conmovedores acontecen no transcorrer desta historia recente.\nAdaptación do cómic de Frank Miller (autor do cómic de "Sin City") sobre a famosa batalla das Termópilas (480 a. C.). O obxectivo de Xerxes, emperador de Persia, era a conquista de Grecia, o que desencadeou as Guerras Médicas. Dada a gravidade da situación, Atenas conseguiu convencer a Leónidas I, rei de Esparta, para que participase cos atenienses na guerra contra os persas. Así, o rei Leonidas (Gerard Butler) e 300 espartanos enfrontáronse a un exército persa que era inmensamente superior.\nO capitán Mikhail Polenin, considerado o capitán con máis experiencia da armada soviética, é relevado do seu posto de mando do submarino nuclear K-19, o buque insignia da armada vermella, ao considerar os seus superiores que este non fixo os preparativos da nave para a súa viaxe inaugural coa rapidez necesaria. Polos seus coñecementos, Polenin permanecerá a bordo como primeiro oficial na primeira misión encomendada ao submarino. Un risco de fuga no reactor nuclear, porá aos dous homes ao límite.


Inaugúrase este xoves no Gaiás 'Obxectos de desexo. Surrealismo e deseño' con obras de Man Ray, Chirico, Dalí ou Le Corbusier\nA Xunta e a Fundación ”la Caixa” inauguran este xoves 7 de abril no Museo Centro Gaiás a exposición Obxectos de desexo. Surrealismo e deseño, 1924 – 2020, que explora o intercambio e diálogo entre arte surrealista e deseño contemporáneo ao longo dos últimos 100 anos. A mostra, que abrirá as súas portas ao público ao día seguinte (venres 8 de abril), está organizada pola Fundación "la Caixa" e o Vitra Design Museum, un dos museos máis importantes do mundo no eido do deseño, coa colaboración da Xunta de Galicia a través da Cidade da Cultura e no marco do Xacobeo 21-22.\nGalicia baixa ata os 18.965 casos activos por coronavirus\nA Dirección Xeral de Saúde Pública da Consellería de Sanidade informa que, na última actualización, o número de casos activos de coronavirus en Galicia é de 18.965 deles 3.875 son da área da Coruña, 2.311 da de Lugo, 2.099 da de Ourense, 2.070 da de Pontevedra, 3.609 da área de Vigo, 3.084 da de Santiago e 1.857 da de Ferrol. Do total de pacientes positivos, 24 están en UCI, 442 en unidades de hospitalización e 18.499 no domicilio. Polo de agora, en Galicia hai un total de 528.439 persoas curadas, rexistrándose 3.213 falecementos. O número de PCR realizadas é de 3.787.032. O número de doses de vacina contra a covid-19 administradas é de 6.616.237.\nA Cidade da Cultura inaugura nas Torres Hejduk a intervención paisaxística '2 torres, 2 camiños' arredor da espiritualidade e o simbolismo da Ruta Xacobea\n'2 Torres, 2 Camiños' converte a torre opaca do Gaiás en escenario da fugacidade das estrelas e encerra dentro dos seus muros o infinito do espazo mediante unha proxección en movemento da Vía Láctea. Pola súa banda a torre transparente condensa o enxame de camiños e rutas que levan a Santiago, materializado nun grande nobelo de fíos enleados, que representan este labirinto de pasos e vidas entrecruzadas que enriquecen cada día a esencia espiritual da ruta xacobea. Ademais, na intervención soa, na voz de Beatriz Tejero, unha interpretación da peza Santa Maria, strela do dia, incluída nas Cantigas de Santa María de Afonso X o Sabio, (s.XIII).\nA Xunta activa o bono social térmico e o seu complemento que empezarán a percibir no mes de abril 66.400 fogares galegos\nO titular do Goberno galego, Alberto Núñez Feijóo, anunciou hoxe, en rolda de prensa, que 66.400 fogares galegos comezarán a percibir ao longo do mes de abril o importe que lles corresponde do bono social térmico e o complemento extraordinario de 100 € que vén de activarse. Dáse así cumprimento, explicou, ao compromiso adquirido no plan de choque para mitigar a suba de prezos de axilizar esta axuda e ampliala. Nese sentido, avanzou que as contías oscilarán entre os 228 e os 473 € en función de se a familia é considerada vulnerable ou moi vulnerable e da zona climática de Galicia onde se resida. E, a maiores, sinalou que os beneficiarios non terán que facer ningún trámite, xa que recibirán o ingreso na súa conta bancaria de forma automática.\nGalicia rexistra un total de 21.839 casos activos por coronavirus\nA Dirección Xeral de Saúde Pública da Consellería de Sanidade informa que, na última actualización, o número de casos activos de coronavirus en Galicia é de 21.839 deles 4.568 son da área da Coruña, 2.588 da de Lugo, 2.217 da de Ourense, 2.447 da de Pontevedra, 4.168 da área de Vigo, 3.617 da de Santiago e 2.147 da de Ferrol. Do total de pacientes positivos, 25 están en UCI, 438 en unidades de hospitalización e 21.376 no domicilio. Polo de agora, en Galicia hai un total de 521.525 persoas curadas, rexistrándose 3.200 falecementos. O número de PCR realizadas é de 3.775.345. O número de doses de vacina contra a covid-19 administradas é de 6.612.656.\nProrrogado o uso de certificado covid en hospitais e residencias ata o nove de abril\nA Xunta de Galicia prorrogará, ata o vindeiro nove de abril, a obriga de presentar o certificado covid de vacinación, recuperación ou proba diagnóstica negativa para visitar aos pacientes ingresados en centros hospitalarios e sociosanitarios. A medida manterase o tempo imprescindible para mellorar a situación epidemiolóxica, que se revisa de xeito diario. Así mesmo, seguirán vixentes os límites de comensais nas mesas no ámbito de hostalería (10 no interior e 20 no exterior).\nA Cidade da Cultura conmemora os dez primeiros anos do Museo Centro Gaiás lanzando un programa especial de visitas comentadas. O percorrido, que levará aos participantes a espazos restrinxidos ao público, permitirá afondar na complexa arquitectura deste edificio de Peter Eisenman e comprender o funcionamento deste sofisticado equipamento, preparado para acoller exposicións de grande formato, así como propostas culturais e eventos de natureza moi diversa (como por exemplo concertos ou espectáculos escénicos).\nA Dirección Xeral de Saúde Pública da Consellería de Sanidade informa que, na última actualización, o número de casos activos de coronavirus en Galicia é de 21.256 deles 4.474 son da área da Coruña, 2.553 da de Lugo, 2.429 da de Ourense, 2.265 da de Pontevedra, 3.955 da área de Vigo, 3.490 da de Santiago e 1.990 da de Ferrol. Do total de pacientes positivos, 18 están en UCI, 425 en unidades de hospitalización e 20.813 no domicilio. Polo de agora, en Galicia hai un total de 513.064 persoas curadas, rexistrándose 3.186 falecementos. O número de PCR realizadas é de 3.763.801. O número de doses de vacina contra a covid-19 administradas é de 6.605.892.\nA Mostra Internacional de Cinema Etnográfico abre a vindeira semana o calendario de festivais audiovisuais\nA 17ª Mostra Internacional de Cinema Etnográfico inclúe na sección internacional a concurso 14 títulos de distintas nacionalidades, dos que tres son galegos e os restantes de países como India, Brasil, Alemaña, Xeorxia, Perú ou Ucraína. Na listaxe internacional de filmes cómpre salientar unha estrea absoluta, cinco en España e dúas en Galicia. Canto á representación galega, concursan as películas Resonancias do pasado, de Antonio Caeiro e Margarita Teijeiro; O último de Arganeo, de David Vázquez Vázquez, e Notas sobre os cesteiros de Mondariz, de Fon Cortizo. Estas últimas serán presentadas polos directores.


Inicio > Portada > Temas > Seguridade e Saúde Laboral > Servizos de prevención alleos\nServicios de prevención alleos\nA entidade especializada que desexe ser acreditada como servizo de prevención de riscos laborais deberá solicitalo ante a Consellería de Economía, Emprego e Industria. Posteriormente figurará no rexistro no que serán inscritas as entidades especializadas autorizadas como servizos de prevención.\nEntenderase como servizo de prevención o conxunto de medios humanos e materiais necesarios para realizar as actividades preventivas a fin de garantir a adecuada protección da seguridade e a saúde dos traballadores, asesorando e asistindo para iso ao empresario, aos traballadores e aos seus representantes e aos órganos de representación especializados.\nReal decreto 39/1997, do 17 de xaneiro, polo que se aproba o regulamento dos servizos de prevención\nReal decreto 899/2015, do 9 de outubro, polo que se modifica o Real decreto 39/1997, do 17 de xaneiro, polo que se aproba o regulamento dos servizos de prevención\nOrde TIN/2504/2010, do 20 de setembro, pola que se desenvolve o Real decreto 39/1997, do 17 de xaneiro, polo que se aproba o regulamento dos servizos de prevención, no referido á acreditación de entidades especializadas como servizos de prevención, memoria de actividades preventivas e autorización para realizar a actividade de auditoría do sistema de prevención das empresas\nReal Decreto 843/2011, do 17 de xuño, polo que se establecen os criterios básicos sobre a organización de recursos para desenvolver a actividade sanitaria dos servizos de prevención\nReal decreto 901/2015, do 9 de outubro, polo que se modifica o Real decreto 843/2011, do 17 de xuño.\nFUNCIÓNS DOS SERVIZOS DE PREVENCIÓN\nOs servizos de prevención deberán estar en condicións de proporcionar á empresa o asesoramento e apoio que precise en función dos tipos de risco nela existentes e no referente a:\na) O deseño, implantación e aplicación dun plan de prevención de riscos laborais que permita a integración da prevención na empresa.\nb) A avaliación dos factores de risco que poidan afectar á seguridade e a saúde dos traballadores nos termos previstos no artigo 16 da Lei 31/1995.\nc) A planificación da actividade preventiva e a determinación das prioridades na adopción das medidas preventivas e a vixilancia da súa eficacia.\nd) A información e formación dos traballadores, nos termos previstos nos artigos 18 e 19 da Lei 31/1995.\ne) A prestación dos primeiros auxilios e plans de emerxencia.\nf) A vixilancia da saúde dos traballadores en relación cos riscos derivados do traballo.\n1) Requisitos materiais e humanos: Dispoñer da organización, instalacións, o persoal e os equipos necesarios para o desempeño da actividade (VER: Recursos materiais e humanos)\n2) Constituír unha garantía que cobre a súa eventual responsabilidade (VER: Garantía)\n3) Non manter coas empresas concertadas vinculacións comerciais, financeiras ou de calquera outro tipo, distintas da propia da súa actuación como servizo de prevención, que poidan afectar á súa independencia e influír no resultado das súas actividades.\n4) Asumir directamente o desenvolvemento das funcións sinaladas no artigo 31.3 da Lei 31/1995, do 8 de novembro.\nDeberán contar coas instalacións e os recursos materiais e humanos que lles permitan desenvolver adecuadamente a actividade preventiva que houberen concertado, tendo en conta:\na) O tipo, extensión e frecuencia dos servizos preventivos que han de prestar\nb) O tipo de actividade desenvolvida polos traballadores das empresas concertadas\nc) A localización e tamaño dos centros de traballo nos que ha de desenvolverse a prestación dos servizos preventivos.\nEn todo caso deberán contar con:\nTodos os servizos de prevención deben contar coas catro especialidades: Medicina do traballo, seguridade no traballo, hixiene industrial e ergonomía e psicosocioloxía aplicada.\nDeben ter como mínimo 1 técnico que conte coa cualificación necesaria para o desempeño de funcións de nivel superior por cada unha das especialidades, salvo para medicina do traballo que deberá ter como mínimo un médico especialista en Medicina do Traballo ou diplomado en Medicina de Empresa e un ATS/DUE de empresa.\nDeberá ter o persoal necesario que teña a capacitación requirida para desenvolver funcións dos niveis básicos e intermedio, en función das características da empresas cubertas polo servizo.\nEn todo caso, a entidade debe manter sempre no seu persoal un número de técnicos que non poderá ser inferior ao que resulte do cálculo para o dimensionamento dos recursos humanos dos servizos de prevención, segundo o disposto no Anexo I da Orde TIN/2504/2010, do 20 de setembro.\nDispoñer das instalacións e instrumentación necesaria para realizar as probas, recoñecementos, medicións, análises e avaliacións habituais na práctica das catro especialidades, así como para o desenvolvemento das actividades formativas e divulgativas básicas.\nNo Anexo II da Orde TIN/2504/2010, do 20 de setembro, especifícanse os recursos instrumentais mínimos cos que o servizo de prevención debe contar.\nA actividade sanitaria contará para o desenvolvemento da súa función dentro do servizo de prevención coa estrutura e medios adecuados á súa natureza específica e a confidencialidade dos datos médicos persoais.\nDeberá presentar ante a autoridade laboral o compromiso de ter subscrita unha póliza de seguro ou garantía financeira equivalente que cubra a súa responsabilidade por unha contía mínima de 1.841.000 euros, efectiva no momento en que a entidade empece a prestar servizos, sen que a citada contía constitúa o límite da responsabilidade do servizo.\nACREDITACIÓN POLA AUTORIDADE LABORAL\nPara poder actuar como servizos de prevención, as entidades especializadas deberán ser obxecto dunha acreditación pola autoridade laboral, mediante a comprobación de que reúnen os requisitos que se establezan regulamentariamente e previa aprobación da autoridade sanitaria en canto aos aspectos de carácter sanitario.\nA acreditación será única e terá validez en todo o territorio español.\nCompetencia: A autoridade laboral do lugar onde radiquen as súas instalacións principais. Entenderase por instalacións principais aquelas que conten con maior número de traballadores dedicados a actividades preventivas, non considerando entre os mesmos os que se dediquen a tarefas administrativas.\nNa solicitude debe figurar: (desenvólvese no artigo 3 da Orde TIN/2504/2010)\na) Nome ou denominación social, número de identificación fiscal e CCC á Seguridade Social\nb) Descrición da actividade preventiva a desenvolver, con descrición precisa en cada unha das especialidades preventivas.\nc) Previsión do sector ou sectores nos que pretende actuar (segundo o CNAE 2009 con dous ou tres díxitos), salvo que se pretenda actuar con carácter xeral nese caso bastará con indicalos expresamente.\nd) Previsión sobre o número de empresas e volume de traballadores aos que irá dirixida\ne) Previsión da dotación de persoal para o desenvolvemento da actividade preventiva, debidamente xustificada, que deberá ser efectiva no momento en que a entidade empece a prestar servizos, e con indicación da súa cualificación profesional e dedicación. Especificarase de forma diferenciada o número de persoas con capacidade para desenvolver as funcións consideradas no capítulo VI do Regulamento dos servizos de prevención, diferenciando os niveis básico, intermedio e superior, coas súas distintas especialidades, así como o plan de traballo previsto coa devandita dotación de persoal, achegando o seu currículo profesional e as horas de dedicación de cada unha delas.\nf) Medios materiais: Identificación das instalacións, e da súa respectiva localización, tanto as que sexan propiedade da entidade como aquelas de as que poida dispoñer por calquera outro título, así como dos medios instrumentais, aparellos e equipos\ng) Compromiso de ter subscrita unha póliza de seguro ou garantía financeira equivalente que cubra a súa responsabilidade por unha contía mínima de 1.841.000 euros, efectiva no momento en que a entidade empece a prestar servizos, sen que a citada contía constitúa o límite da responsabilidade do servizo.\nh) No caso de que pretenda subcontratar de maneira continuada actividades que requiran coñecementos especiais ou instalacións de gran complexidade, deberán acompañar memoria relativa ás devanditas actividades, con inclusión dos profesionais ou entidades que a van a desenvolver, así como da súa capacidade, medios e instalacións.\ni) Compromiso de non concertar a súa actividade con empresas coas que tivesen vinculacións comerciais, financeiras ou de calquera outro tipo que poida afectar á súa independencia e influír no resultado das súas actividades.\nPrazo de resolución: 3 meses. Ampliarase a 6 meses cando teña instalacións fóra da comunidade autónoma e se deba solicitar informe desas autoridades laborais.\nA resolución estimatoria inscribirase no Rexistro Telemático SERPA.\nMANTEMENTO DOS REQUISITOS\nAs entidades deberán manter en todo momento os requisitos necesarios para actuar como servizos de prevención.\nComunicación variacións: Deberán comunicar á autoridade laboral competente calquera modificación dos requisitos necesarios para actuar como servizos de prevención.\nDeberán realizar a través do SERPA os cambios relativos a:\nInstalacións do SPA\nMedios humanos contratados polo SPA\nMedios materiais dos que dispón o SPA\nPrazo de comunicación: máximo 10 días\nOs servizos de prevención deberán manter a disposición das autoridades laborais e sanitarias competentes, unha memoria anual na que incluirán de forma separada as empresas ou centros de traballo aos que se prestou servizo durante o devandito período, indicando en cada caso a natureza destes.\nDeberá elaborarse e poñerse a disposición da autoridade laboral en todo caso, aínda cando as actividades non se desenvolveran durante o ano completo.\nPrazo: Antes do 1 de abril do ano seguinte.\nPreséntase a través do SERPA.\nFormato e contido memoria: Especifícase no Anexo III da Orde TIN/2504/2010.\nCONSULTA SERVIZOS DE PREVENCIÓN ACREDITADOS\nTelefono: 981545743 / 981544615 / 981957759 / 981957580\nAcreditación: información e modelo de solicitude\nAxudas destinadas a accións de fomento da prevención de riscos laborais na Comunidade Autónoma de Galicia no exercicio de 2017 (DOG nº 39 do 24 de febreiro de 2017).


Publicado por Convivencia e Mediación en 20:48\nPublicado por Convivencia e Mediación en 18:18\nEtiquetas: brigada ecolóxica\nCHARLA "A REALIDADE MIGRANTE" DE ÓSCAR PALLEIRO (ONGs PROEMAID E RODEIRAS XUNTAS POR MARROCOS)\nPublicado por Convivencia e Mediación en 19:02\nO luns 7 de febreiro tivemos unha charla con Óscar Palleiro, bombeiro en Cambre e voluntario en salvamento, que nos falou do seu labor en dúas ONGs, Proemaid e Rodeiras xuntas por Marrocos. Ademais de aprender e empatizar coas inxustizas que se atopan detrás da crúa realidade da migración, fixémoslle entrega do 50% dos ingresos recadados (92€) no I Mercado Solidario que se organizou desde o Departamento de Economía e Convivencia coa colaboración do alumnado de 4º da ESO, e que tamén se encadraba no marco dos 21 Días en galego. O outro 50% do recadado (92€), foi depositado na Secretaría do centro como fondos destinados á excursión de fin de curso de 4º ESO.\nMoitas grazas a todos/as pola vosa colaboración neste I Mercado Solidario do IES David Buján.\nEtiquetas: convivencia, mercado solidario, Óscar Palleiro, Proemaid, Rodeiras xuntas por Marrocos, solidariedade\nPublicado por Convivencia e Mediación en 11:14\nCo fin de liquidar os artigos que quedaron sen vender no Mercado solidario de Nadal, o venres 14 de xaneiro comezamos coas rebaixas. Todo ao 50%!


Wacom presenta as súas novas tabletas profesionais con Windows 10 - Código Cero - Diario Tecnolóxico de Galicia\nWacom presenta as súas novas tabletas profesionais con Windows 10\nmércores, 5 de outubro do 2016 Marcus Fernández\nWacom presentou hoxe a súa nova liña de equipos portátiles que integran a súa tecnoloxía de debuxo, os Wacom MobileStudio Pro, equipos para usuarios profesionais que queiran crear en mobilidade cunha potencial que normalmente só podía conseguirse en equipos de escritorio, e que chegan con pantallas de 13,3 e 15,6 polgadas e resolucións de até 4K, conseguindo un grande rendemento grazas a integrar gráficas nVIDIA Quadro.\nEstamos ante equipos que funcionan con Windows 10, o que permítelles empregar aplicacións consideradas un estándar na industria como o Photoshop e o Illustrator, así como aplicacións de creación en 3D, de xeito que non estarían tan limitados como o Apple Pro, facendo portátiles os fluxos de traballo propios do escritorio.\nWacom MobileStudio Pro sería o primeiro produto de Wacom en incluír o novo Pro Pen 2, un lapis dixitalizador de grande precisión, que consegue a sensación de funcionar sen retardos, e que está optimizado tanto para realizar ilustracións 2D como deseños 3D. Precisamente no que se refire ao 3D haberá modelos destes equipos que integren cámaras Intel 3-D RealSense coas que poder empregar aplicacións como ZBrush ou Fusion 360 para converter obxectos reais en modelos tridimensionais cos que traballar no ordenador.\nO Wacom MobileStudio Pro parte de equipos con pantalla IPS WQHD de 13,3 polgadas con procesadores Intel Core i5/i7, 4/8 GB de RAM, gráficas Intel Iris ou nVIDIA Quadro e unidades SSD de entre 64 e 512 GB de capacidade a prezos de entre 1.499 e 2.499 dólares; mentres que os modelos con pantalla IPS 4K de 15,6 polgadas serían dous: un cun procesador Intel Core i5, 8 GB de RAM, 256 GB de SSD, gráfica nVIDIA Quadro (con 2 GB de memoria) que custaría 2.399 dólares, e outro cun procesador Intel Core i7, 16 GB de RAM, 512 GB de SSD e gráfica nVIDIA Quadro (con 4 GB de memoria) que venderase por 2.999 dólares. Os equipos con 512 GB de SSD serían os que integrasen a mencionada cámara RealSense, e espérase que estes equipos cheguen ao mercado o mes que vén.


Un partido para esquencer\nMeirás 6 Barallobre 0. Contundente derrota na Segunda Galicia de fútbol. Con moitas baixas viaxou o Barallobre ao campo do Misael Prieto. “Acudimos só con 13 xogadores e 2 deles tocados, aguantamos ata o minuto 30 pero fomos ao descanso 2-0 e logo na segunda parte non puidemos resistir” afirma o adestrador do Barallobre Víctor López, que conclue: “Un partido para esquencer”.\nMandiá 1 - Perlío 3\nAdversario duro de pelar\nO Perlío atopou cun adversario duro de pelar. Ainda que a súa resposta estivo en consonancia coas expectativas xeneradas ao comezo da competición. Mandiá 1 Perlío 3. “Foi un equipo que me sorprendeu en ataque, con xogadores habilidosos” afirma Chechu Piñeiro. O campo de Boavista estaba moi seco e iso condicionou o xogo.\nA práctica da chave continua estable en Ferrolterra. Arredor de cento cincuenta persoas continuan xogando a pesar da crise económica segundo Xaime Iglesias que ven de editar o libro Referencias históricas da chave en Ferrolterra 1950 - 2009. Máis de cento cincuenta persoas continuan xogando á chave ano tras ano en Ferrolterra. A práctica deste deporte tradicional mantense desde hai anos coa incorporación de xente nova e a pesar da crise económica. Algúns dos máis veteranos soñan ainda cunha Liga Galega de Chave onde poidan competir os mellores chaveiros de Ferrolterra cos de Santiago, A Coruña e Ourense.\nA Segunda Galicia aproveita o dia festivo\nA Segunda Galicia de fútbol celebra xornada aproveitando o dia festivo do Pilar. O Perlío recibe ao Estrella en partido matutino. As doce e cuarto da mañá no campo dos Pinares. Dirixe o arbitro Daniel Barrera.


As pernoctaciones hoteleiras baixaron un 6,6% en 2009 | Consumer\nAs pernoctaciones hoteleiras baixaron un 6,6% en 2009\nOs hoteis españois ofreceron, de media, 1.362.877 prazas de aloxamento ao longo de 2009\nAs pernoctaciones de residentes en España diminuíron un 3,2% (taxa 0,1 puntos inferior á rexistrada en 2008), mentres que as pernoctaciones de estranxeiros reducíronse un 9,1%, taxa inferior en 9,3 puntos á rexistrada o ano anterior. Do total de pernoctaciones rexistradas en 2009, o 48,7% concentráronse entre xuño e setembro. Os viaxeiros residentes, que representaron o 58,4% do total, realizaron o 43,6% do total das estancias.\nAs variacións interanuais das pernoctaciones só foron positivas no mes de abril, onde subiron unhas 2% grazas para o efecto da Semana Santa, e practicamente non variaron en decembro, mentres que no resto de meses rexistraron taxas negativas. Pola súa banda, a taxa interanual do grao de ocupación por prazas foi negativa durante todo o pasado ano.\nBaleares, Canarias, Cataluña e Andalucía acumularon o 68,6% do total de pernoctaciones\nOs hoteis españois ofreceron, de media, 1.362.877 prazas de aloxamento, cun incremento do 1,3% respecto de 2008. O grao de ocupación por prazas alcanzou, de media, o 49,5%, un 7,5% menos que. En canto ao grao medio de ocupación por prazas en fin de semana, situouse no 54,7%, cifra superior en 5,2 puntos ao grao de ocupación total, aínda que un 5,7% menor que a rexistrada en 2008.\nOs viaxeiros procedentes de Alemaña e Reino Unido concentraron o 28,1% e o 26,1% do total de pernoctaciones, aínda que o estado xermano, que se consolida como primeiro mercado emisor, rexistrou un descenso das súas estancias do 10,6% respecto de 2008. Pola súa banda, o mercado británico reduciu as pernoctaciones un 10,6%. Francia, Italia e Países Baixos, que foron os seguintes mercados emisores, experimentaron taxas interanuais de pernoctaciones do -1,3%, 14% e -6%, respectivamente.\nPor comunidades autónomas, Baleares, Canarias, Cataluña e Andalucía acumularon o 68,6% do total de pernoctaciones en 2009. En todas as autonomías rexistráronse variacións interanuais negativas, salvo en Cantabria e País Vasco. Andalucía, Comunitat Valenciana, Cataluña, Canarias e Comunidade de Madrid concentraron o 65% das estancias de residentes, con taxas interanuais do -3,1%, 1,7%, 2,9%, -6,3% e ?3,2%, respectivamente. Baleares, Canarias, Cataluña e Andalucía foron os destinos preferidos polo non residentes, con taxas interanuais de pernoctaciones do -7,3%, -8,9%, -6,1% e -13,5%, respectivamente.\nA zona turística con maior número de estancias en 2009 foi a illa de Mallorca, con 36,4 millóns de prazas ocupadas, mentres que o punto turístico con maior grao de ocupación foi Salou, onde se ocuparon en media o 70,8% de prazas ofertadas ao longo do ano.\nEn 2009, os prezos hoteleiros rexistraron un descenso medio do 5,6%, fronte ao repunte do 1,1% experimentado en 2008. Todas as comunidades reduciron os prezos, especialmente Aragón (-16,8%) e Madrid (-10,6%). O resto reducíronos menos de dous díxitos. Pola súa banda, os ingresos por habitación ocupada reducíronse un 4,4% de media. Esta taxa tamén foi negativa para todas as comunidades autónomas.\nCon respecto ao Índice de Ingresos Hoteleiros (IIH), que a diferenza do Índice de Prezos Hoteleiros tamén ten en conta a variación da estrutura tarifaria, reduciuse un 4,4% de media, fronte ao 2,0% de 2008.\nestancias media-gl pernoctaciones-gl residentes total


Ribeiro en Común pide axudas do Concello para toda a Hostalaría de Ribadavia. - BadalNovas\nInicio Actualidade Ribeiro en Común pide axudas do Concello para toda a Hostalaría de...\nRibeiro en Común considera que é inxusta o peche total da hostalaría, pagando xustos por pecadores. Levabamos moitas semanas en situación preocupante e non se actuou a tempo por parte de Xunta nin Concello, agora adoptan esta medida moi extrema, cando de ter actuado antes podería terse evitado.\nAdemais da axuda á hostalaría, reclamamos a eliminación de todas as taxas e impostos municipais do 2020.\nEstas axudas deben ser urxentes, e deben selo tanto para hostalaría como para todo o comercio local, porque todos os negocios do municipio están moi afectados. O bloqueo de Ribadavia é unha medida extrema que pode deixar a toda Ribadavia moi danada a nivel económico, pois somos moi dependentes da comarca do Ribeiro. De terse actuado antes por parte do Concello e Xunta quizais non teriamos chegado a este extremo moi perigoso\nO venres 13 anunciaban Xunta e Concello o peche do municipio de Ribadavia, como consecuencia da situación preocupante que levamos padecendo demasiado tempo. Por desgraza, ao non actuar antes e a tempo agora aplícannos as medidas máis restritivas, pagando xustos por pecadores.\nRibadavia queda nunha situación moi grave a nivel social e económico, o goberno local non a pode ignorar, tal e como fixo ata agora, debe deixar de botar balóns fora e responsabilizando á sociedade da situación para intentar tapar a súa deixadez de funcións e a falta de transparencia nesta xestión.\nO Concello debe comezar a actuar en favor dos veciños e non responsabilizandoos a eles da situación, como puidemos ler nunha entrevista ao Alcalde onte.\nHai unha partida dispoñible suficiente para poder actuar por vía de urxencia, e debe facelo antes de que caduquen os actuais orzamentos co final de ano.\nEstas axudas deben ser urxentes, e deben selo tanto para hostalaría como para todo o comercio local, porque todos os negocios do municipio están moi afectados polo bloqueo de Ribadavia. É unha medida extrema que pode deixar a toda Ribadavia moi danada a nivel económico. De terse actuado antes por parte do Concello e Xunta quizais non teriamos chegado a este extremo moi perigoso.\nO problema que padecemos é dunha enorme complexidade e transcende os límites das Administracións, polo que non é a nosa intención responsabilizar a ningunha administración da existencia e propagación da COVID, pero tamén é certo que cando había que socializar do perigo que vivamos e dos riscos sanitarios e sociais aos que nos expoñiamos como sociedade nada se fixo, ou o que é peor agora pretenden facer pagarlle a xustos por pecadores focalizando no sector da hostalaría, tan mal tratado por todas as Administracións, Xunta, Concello, Estado e Deputación.\nAsí mesmo, Ribeiro en Común leva moitas semanas pedindo unha campaña do Concello de vixilancia e control das normas sanitarias, e por desgraza nada se fixo. De nada vale pedir agora “disciplina Social” desentendéndose dun problema que sempre pretendeu ignorar.\nA pesar de todo o exposto, Ribeiro en Común continúa ofrecendo o noso apoio, como grupo necesario para aprobar partidas orzamentarias no Pleno, e nese sentido facemos a proposta de axuda á toda a Hostalaría e o comercio de Ribadavia, propoñemos esta Axuda e comprometemos o noso voto necesario para aprobalo no Pleno.\nÚNICO PUNTO: Que o Concello de Ribadavia aprobe por vía de urxencia unha nova MODIFICACIÓN ORZAMENTARIA e unhas Bases de “Medidas de Apoio ao sector da hostalaría de Ribadavia”.\n– APROBAR AXUDAS Urxentes e progresivas para toda a HOSTALARÍA de Ribadavia.\n– EXECUTAR as AXUDAS ao COMERCIO LOCAL xa aprobadas desde maio e aínda non cumpridas polo goberno.\n– As axudas a toda a hostalería de Ribadavia, deben ser compatibles con outras axudas de outras administracións.\n– Duplicar as axudas do sector, tanto autónomos e empregados parados, cuxa situación na unidade familiar é de non contar con outros ingresos.\n– Eliminación das taxas e impostos municipais de todo o exercicio 2020, sempre axustándose ao máximo que permita a lei.\nEspazo Común traballa no plan “O CARBALLIÑO CON-VIDA 20”


Fotografía e arte. Variacións en España 1900-1980\nInicio > Fotografía e arte. Variacións en España 1900-1980\n6 febreiro 2004 - 16 maio 2004\nMARCO, Museo de Arte Contemporánea de Vigo / CAAM, Centro Atlántico de Arte Moderno de Las Palmas de Gran Canaria/ La Fabrica-PhotoEspaña04\nA exposición consta aproximadamente dunha selección de 320 fotografías acompañadas de material documental de apoio: libros, catálogos, revistas e artigos de prensa.\nMARCO, Museo de Arte Contemporánea de Vigo (6 febreiro - 16 maio 2004)\nPHOTOESPAÑA, Centro Cultural de la Villa de Madrid (2 xuño - 18 xullo 2004)\nCAAM, Centro Atlántico de Arte Moderno de Las Palmas (28 setembro - 5 decembro 2004)\nnota prensa VARIACIONES_gal.pdf \nTan so dúas semanas despois da inauguración da exposición O Feito Fotográfico, o MARCO de Vigo presenta esta nova mostra sobre fotografía, titulada FOTOGRAFÍA E ARTE. Variacións en España 1900-1980, coa que se completa a programación expositiva deste trimestre centrado na fotografía do século XX e na súa dimensión cultural e artística.\nNesta ocasión trátase dunha síntese da historia da fotografía en España entre 1900 e 1980. O subtítulo "Variacións en España" constitúe o eixo temático da exposición. En efecto, non se trata dunha mostra sobre fotógrafos españois, senón dunha exposición de fotografías realizadas en España (ou sobre España) en distintos momentos históricos, sexan ou non obras de autores estranxeiros, e nisto reside un dos seus grandes valores.\nOs límites cronolóxicos da mostra son o comezo do século XX e os anos da transición á democracia, un peche escollido non so polo seu significado simbólico, senón tamén por ser o momento no que a historia da fotografía deixa de ter sentido como relato independente e pasa a se converter nun fragmento dunha narración máis ampla: a historia da cultura visual.\nOs traballos mostrados -en boa parte inéditos, e moitos deles vintage ou fotos de época- proveñen de coleccións privadas, que adoitan ser as dos propios autores ou das súas familias, así como de coleccións públicas: Archivo General de la Administración (Alcalá de Henares), Biblioteca Nacional (Madrid), Bill Brandt Archive (Londres), Center for Creative Photography (Tucson, Arizona), Fondo Fotográfico Universidad de Navarra (Pamplona), Georges Eastman House (Rochester, Reino Unido), Instituto de Crédito Oficial (Madrid), Instituto Valenciano de Arte Moderno (Valencia), Museo Nacional Centro de Arte Reina Sofía (Madrid), Museu d'Art Contemporani de Barcelona, Museo de Pontevedra, Residencia de Estudiantes (Madrid).\nSon 38 autores e máis de 300 obras que nos falan das relacións entre fotografía e arte, que nos ofrecen unha pluralidade de olladas desde e sobre o territorio español, que nos amosan os cruces entre distintos xéneros pictóricos/fotográficos como o retrato e a paisaxe, ou entre recursos plásticos e tecnolóxicos; que nos invitan a ser testemuñas do que aconteceu na arte da fotografía no derradeiro século.\nPrefiriuse reducir a presencia de autores para conseguir mostrar conxuntos representativos do seu traballo e evitar a dispersión. A maioría deles conta cun amplo número de imaxes, na súa maior parte fotografías, pero tamén publicacións (revistas, foto-libros carteis) nas que as devanditas imaxes se publicaron no seu momento. Entre os temas tratados nas fotografías expostas podemos atopar as vistas urbanas, a paisaxe, os tipos populares, os tipos urbanos e marxinais, as esceas turísticas, os documentais etnográficos, as montaxes de propaganda política, as imaxes de prensa, os retratos e maila documentación de accións e procesos artísticos.\nA montaxe das salas que segue unha ordenación en cinco apartados, a un tempo cronolóxicos e temáticos: desde as linguaxes fotográficas premodernas e as imaxes de tipos humanos e paisaxes de principios de século (Conde de la Ventosa, Campañá, Langdon Coburn, Mas, Ortiz Echagüe) pasando pola "fotografía moderna" dos anos trinta (Benítez, Bill Brandt, Cartier-Bresson, Casas, de Kaskel, Krull, Munkacsi, Paniagua, e o galego José Suárez), á importancia da fotografía como testemuño documental e vehículo de propaganda na guerra civil española (Heartfield, Ángel, Misiones Pedagógicas, Reuter, Renau, Val del Omar), e o grupo de fotógrafos da posguerra (Cualladó, Frank, Juanes, Maspons, Pérez Siquier, Smith, Virxilio Vieitez, Vielba), con atención especial ó grupo TMM (Terré, Miserachs, Masats), integrado por tres dos fotógrafos documentalistas máis importantes do noso país, e que realizaron dúas exposicións conxuntas en Barcelona en 1957 e 1959. A exposición remata con obras plásticas de artistas que utilizan a fotografía como vehículo expresivo a mediados dos anos setenta (Fontcuberta, García Rodero, Gordillo, Hidalgo, Llena, Millares, Pazos, e Valcárcel Medina).\nNoutra das salas incluíuse tamén, polo seu grande valor documental e simbólico, a reproducción do fotomontaxe realizado para o Pavillón Español da Exposición Internacional de París de 1937, obra de Josep Renau e colaboradores, con dúas figuras femininas como imaxe do cambio esperanzador que naquel momento se producía.\nDesde o punto de vista museístico, a importancia desta mostra reside non so na magnífica calidade das obras expostas e na variedade de documentación complementaria, senón tamén no que supuxo de esforzo de colaboración entre distintas entidades: a coproducción do Centro Atlántico de Arte Moderno de Las Palmas e o MARCO de Vigo, coa colaboración, neste caso indispensable, de La Fábrica / PhotoEspaña. Non en van o comisario, Horacio Fernández, é na actualidade director artístico de PhotoEspaña 2004, o máis importante festival de fotografía no ámbito nacional.\nA exposición Fotografía e arte: Variacións en España é unha síntese da historia da fotografía en España entre 1900 e 1980.\nOs traballos mostrados, en boa parte inéditos, proveñen de coleccións privadas, que adoitan ser as dos propios autores ou das súas familias, así como de coleccións públicas: Archivo General de la Administración (Alcalá de Henares), Biblioteca Nacional (Madrid), Bill Brandt Archive (Londres), Center for Creative Photography (Tucson, Arizona), Fondo Fotográfico Universidad de Navarra (Pamplona), Georges Eastman House (Rochester, Reino Unido), Instituto de Crédito Oficial (Madrid), Instituto Valenciano de Arte Moderno (Valencia), Museo Nacional Centro de Arte Reina Sofía (Madrid), Museu d’Art Contemporani de Barcelona, Museo de Pontevedra, Residencia de Estudiantes (Madrid).\nA exposición conta co traballo de 38 autores. Prefiriuse reducir a presencia de autores para conseguir mostrar conxuntos representativos do seu traballo e deste xeito evitar a dispersión provocada por exposicións colectivas nas que o gran número de autores obriga á presentación de moi poucas obras de cada un deles. Por contra, en Fotografía e arte: Variacións en España a maioría dos autores conta cun amplo número de imaxes, na súa maior parte nas fotografías, pero tamén nas publicacións (revistas, foto-libros carteis) nas que as devanditas imaxes se publicaron no seu momento.\nEntre os temas tratados nas fotografías expostas podemos atopar as vistas urbanas, a paisaxe, os tipos populares, os tipos urbanos e marxinais, as esceas turísticas, os documentais etnográficos, as montaxes de propaganda política, as imaxes de prensa, os retratos e maila documentación de accións e procesos artísticos.\nA exposición presenta tres momentos distintos das relacións entre fotografía e arte:\n- A fotografía subordinada ás artes plásticas\n- A fotografía como linguaxe artística independente das artes plásticas\n- A fotografía como ferramenta do traballo artístico\nEstes aspectos desenvólvense en cinco bloques, que se corresponden coa ordenación da montaxe museolóxica no MARCO:\nO primeiro capítulo amosa fotografías que son exemplos dos distintos modelos de linguaxes fotográficas premodernas: a representación de tipos humanos (raciais, nacionais, folclóricos, turísticos), a documentación arquivística e maila paisaxe. Na súa maioría, os fotógrafos deste periodo practican unha fotografía subordinada ás artes plásticas, a fotografía artística.\nO segundo apartado está adicado á fotografía moderna, que se define pola aceptación das características peculiares da linguaxe fotográfica como únicos medios expresivos do fotógrafo. Desenvólvese nos anos trinta e nel aparecen autores que practican a fotografía precisa nas súas reportaxes sobre España (Brandt, Cartier-Bresson, Krull, Munkacsi), así como outros fotógrafos (Benítez, Casas, Kaskel, Paniagua, Suárez) que desenvolven especialidades como o retrato, as vistas urbanas, turísticas ou a reportaxe segundo os modelos internacionais do que se daquela se deu por chamar nova visión.\nAs imaxes monumentais e optimistas de Misiones Pedagógicas, na súa maior parte de José Val del Omar, veñen salientadas neste capítulo como exemplo de fotografía colectiva que responde con calidade estética a un programa político e cultural. A recoñecida importancia da fotografía na imaxe da guerra civil española preséntase na mostra por medio de fotomontaxes en carteis e fotomurais de Renau, fotomontaxes en cubertas de revistas de Heartfield, imaxes de retagarda de Reuter e retratos enfáticos de militares de Jalón Ángel.\nTras o paréntese da posguerra, no siguiente capítulo exponse a obra dun novo grupo de fotógrafos de gran calidade, que traballan nos anos cincuenta e sesenta con personalidade propia preto das coordenadas do documentalismo internacional do momento. As obras organízanse en tres espacios conxugando criterios temáticos e cronolóxicos: o primero reúne obras dos anos cincuenta e sesenta. En segundo lugar, préstase especial atención ás exposicións Terré-Masats-Miserachs de 1957 e 1959, que significaron a ruptura co tipo de fotografía ata daquela dominante e a confirmación da validez da estética documental urbana. Unha parte daquelas exposicións reconstrúense na mostra. Un terceiro espacio presenta obras dos sesenta e setenta, nas que o elemento fundamental é a utilización da fotografía en cor.\nO peche, que se corresponde coa década dos setenta, presenta o cambio que determina un posible fin da historia da fotografía, motivado polo uso común da linguaxe fotográfica por artistas que non se chaman a sí mesmos fotógrafos nin fan fotografías. Para describir a nova situación exhíbense traballos de artistas que fan esculturas efémeras coa única pegada da fotografía (Llena) ou accións na arte da paisaxe (Miralles); doutros que interpretan discursos entre a poesía, o teatro e maila música (Hidalgo) ou protagonizan relatos (Pazos); e tamén daqueles que crean traballos secuenciais e interactivos con medios fotográficos (Valcárcel Medina) ou fan obras plásticas a partir do proceso de manipular e reordenar imaxes (Gordillo). Fronte a este importante cambio, cunhas consecuencias que forman parte da cultura visual do presente, algúns fotógrafos enfróntanse coa tradición fotográfica e comezan a desenvolver proxectos nos que a investigación ou a crítica do documento son determinantes. Os traballos seleccionados de Fontcuberta e García Rodero interpretan estas posibilidades.